John Sparkes

Actor a digrifwr o Gymro yw John Sparkes (ganwyd 9 Ionawr 1954). Ganwyd yn Abertawe ac mae'n fwy adnabyddus ar deledu Cymreig fel y cymeriad Barry Welsh, yn y cyfresi arobryn Barry Welsh is Coming (Adloniant Ysgafn Gorau, BAFTA Cymru, 1999, 2000, 2001, 2004). Roedd ganddo rannau mawr yn Naked Video, Absolutely, Pub Quiz, a Jeff Global's Global Probe, ac fe yw adroddwr y cartŵn deledu i blant Peppa Pig.

 Naked Video a Absolutely 
Serennodd Sparkes yn y sioe sgets Naked Video, lle'r oedd yn chwarae'r cymeriad Siadwel, bardd 'geeky' yn byw mewn bedsit ac yn gwisgo anorac a sbectols. Ymddangosodd y cymeriad hefyd pan oedd Sparkes yn rhan o raglen gomedi Bodgers, Banks & Sparkes ar BBC Radio 4. Ar ôl lladd y cymeriad  yn Naked Video, adfywiodd Sparkes y cymeriad yn 2014 mewn cyfres o sioeau radio ar gyfer BBC Radio Wales, a ail-gomisiynwyd flwyddyn yn ddiweddarach.

Roedd yn un o'r tîm y tu ôl i'r sioe sgets Absolutely  ar Channel 4, a gynhyrchwyd am bedwar blynedd rhwng 1989 a 1993. Yn dilyn rhaglen radio arbennig a enillodd wobrau, comisiynwyd cyfres newydd ar gyfer BBC Radio 4 a ddarlledwyd yn Medi 2015.Absolutely back for a full series - sketch team's comeback gathers pace, chortle.co.uk, 15 July 2015

 Barry Welsh 
Roedd Barry Welsh is Coming yn gyfres gomedi ar ITV Cymru. Yn ogystal â chwarae Barry Welsh, cyflwynydd truenus sioe sgwrsio, roedd Sparkes yn chwarae nifer o gymeriadau eraill yn y rhaglen, fel y canwr tafarn Gwyn, Old Mr Ffff a gohebydd newyddion Dinbych-y-pysgod Hugh Pugh. Er i'r gyfres ddod i ben yn 2004, fe ddychwelodd yn 2007 ar gyfer cyfres o raglenni arbennig.

Yn ystod ei rediad gwreiddiol, enillodd y gyfres bedair gwobr BAFTA Cymru ar gyfer Adloniant Ysgafn Gorau.

 Teledu plant 
Sparkes yw llais yr adroddwr a rhai cymeriadau eraill yn fersiwn Saesneg y gyfres animeiddiedig i blant Peppa Pig (lle mae llais Morwenna Banks, ei gyd-seren o Absolutely, i'w glywed hefyd), yn Shaun the Sheep mae'n lleisio Bitzer the Dog a the Farmer. Mae e hefyd yn lleisio Mr. Elf a King Marigold in Ben and Holly's Little Kingdom, Professor von Proton yn The Big Knights, Steven yn A Town Called Panic, a  Fireman Sam yng nghyfresi 2003-05.

 Gwaith arall 
Yn 2005 perfformiodd yng Ngŵyl Ymylol Caeredin yn Absolutely Presents John Sparkes and Pete Baikie gyda'i gydweithiwr o Absolutely.

Ar deledu Cymreig, serennodd yn Jeff Global's Global Probe (ITV Cymru), ac fe atgyfodwyd y cymeriad Frank Hovis, a ddyfeisiwyd yn wreiddiol ar gyfer cyfres Absolutely, yn Pub Quiz (BBC Cymru).

Mae Sparkes wedi ysgrifennu a chyflwyno tair cyfres deledu o Great Pubs of Wales ar gyfer ITV Cymru. Fe yw llais yr archifydd Goronwy mewn darn o Wallace and Gromit's World of Invention ar gyfer BBC One ac ysgrifennodd a chyflwynodd Ghost Story, lle'r oedd yn treulio'r noson ar ben ei hun gyda chamera mewn tai ag ysbrydion, o gwmpas Cymru. Fe gyd-ysgrifennodd a chyflwynodd y gyfres gomedi ffeithiol Doug Strong's Special Places, ar gyfer ITV Cymru a ITV Central.

 Ffilmyddiaeth 

 Ffilm 
 Blwyddyn Teitl Rhan Nodiadau 1989  Melancholia  Roger Dere  2003  Calendar Girls Ffotograffydd Cymreig 2015  Shaun the Sheep Movie  The Farmer, Bitzer Llais 2015  Peppa Pig: The Golden Boots  Adroddwr Llais

 Teledu 
 BlwyddynTeitl Rhan Nodiadau 1986  Naked Video  Siadwel  6 pennod 1988  Cabaret at Jongleurs  1 pennod 1989-1993  Absolutely Amryw gymeriadau 28 pennod 1992  Angry George Irons Llais 1992  Saturday Zoo  Glaswegian Matron  1 pennod 1994-1995  The All New Alexei Sayle Show Amryw gymeriadau 8 pennod 1996-2004  Barry Welsh is Coming  Barry Welsh, Hugh Pugh, amryw gymeriadau  1998  Comedy Nation  Amryw gymeriadau 2000  The Strangerers  Bilbo  2 pennod 2001-2005  Pub Quiz  Frank Hovis  2002  A Town Called Picnic Llais 2003-2005  Fireman Sam  Samuel 'Sam' Peyton Jones Llais 2004  Jeff Global's Global Probe  Amryw rannau 2004-present  Peppa Pig  Adroddwr, Mr. Rabbit, Mr. Potato, Uncle Pig Llais 2005  Not Tonight with John Sergeant  Barry Welsh Ffilm deledu 2007-present  Shaun the Sheep  The Farmer, Bitzer Llais 2009  Ben and Holly's Little Kingdom  Mister Elf, King Marigold, Zoe Baker Llais

 Cyfeiriadau 

 Dolenni allanol 


Categori:Genedigaethau 1954
Categori:Pobl o Abertawe
Categori:Digrifwyr o Gymru
Categori:Actorion teledu o Gymru